Anna Farisová

Anna Kay Farisová (* 29. november 1976, Baltimore, Maryland, USA) je americká herečka, známa najmä vďaka filmom Scary Movie ako Cindy Campbellová.

 Životopis 
Narodila sa ako dcéra Jacka Farisa (škótskeho/írskeho pôvodu) a Karen Farisovej (nemeckého, anglického a francúzskeho pôvodu). Má brata Boba. Vyrastala v Edmondse, Washington, na sever od Seattlu. Jej rodičia ju podporovali v hereckom snažení a v deviatich rokoch podala svoj prvý profesionálny herecký výkon v Seattle Repertory Theater. Po ukončení strednej školy (Edmonds Woodway), pokračovala v štúdiu anglickej literatúry na Washingtonskej univerzite.

V roku 2004 sa vydala za herca Bena Indru, s ktorým sa stretla, keď natáčala film Alej milencov, a s ktorým chodila už od roku 1999. 3. apríla požiadala o rozvod z dôvodu nezlučiteľných odlišností.

 Filmová kariéra 

Jej prvá významná filmová rola bola v malorozpočtovom filme Alej milencov (1999). Zlomovou sa však stala až rola v paródii na horory Scary Movie (2000).  Tmavé vlasy si prefarbila kvôli nakrúcaniu Scary Movie, aby sa viac podobala na Neve Campbellovú, ktorá hrá rovnomennú postavu vo filme Vreskot, v jednom z filmov, ktoré Scary Movie paroduje.

Populárna sa stala aj vďaka stvárneniu Eriky v americkom sitcome Priatelia. Kritici sa pochvalne vyjadrili aj v súvislosti s jej účinkovaním vo filme Stratení v preklade. Objavila sa aj vo filme Hej, kamoš, kto tu varí? s Ryanom Renoldsom a Justinom Longom.

 Filmografia 

 1991 - Lož: Matkino tajomstvo (Liz)
 1996 - Eden (Dithy) 
 1999 - Aleja milencov (Janelle) 
 2000 - Scary Movie (Cindy Campbellová)
 2001 - Scary Movie 2 (Cindy Campbellová) 
 2002 - Sexi kosť (April) 
 2002 - Najlepšie je to na snehu (Justine) 
 2002 - May (Polly)
 2003 - Stratení v preklade (Kelly) 
 2003 - Scary Movie 3 (Cindy Campbellová) 
 2004 - Priatelia (Erika) 
 2005 - Hľadá sa ideálny muž (Samantha Jamesová)
 2005 - Skrotená hora (LaShawn Maloneová) 
 2005 - Južné krásky (Belle) 
 2005 - Hej, kamoš, kto tu varí? (Serena)
 2006 - Moja super ex-priateľka (Hannah) 
 2006 - Scary Movie 4 (Cindy Campbellová)
 2007 - Maminkin chlapec 
 2007 - Deti v Amerike 
 2007 - Usmiata tvár 
 2008 - Často kladené otázky o cestovaní v čase 

 Iné projekty 

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Osobnosti z Baltimoru